Tisztelt Miniszter Úr!

Kedves Barátom!

Ezúttal nem régi barátként, hanem a Római Magyar Akadémia igazgatójaként fordulok Hozzád minden bizalmammal és jószándékommal.

Szöget ütöttek a fejembe a múlt heti közleményedben alaposan kifejtett aggályaid a Nemzeti Színház válságát illetően. A színház a kultúra egyik legfontosabb letéteményese, formálója. A nemzeti színház a nemzeti kultúra egyik alappillére. A nemzeti kultúra közügy, ezt a Római Magyar Akadémia igazgatójaként sokszorosan tartom, képviselem, ezért szinte saját ügyemként tekintek a nemzeti színház problémájára. Ezért szolidaritásom kifejezése mellett engedd meg, hogy a legjobb tudásom szerint javaslatot tegyek a probléma orvoslására.

Nemrégiben hivatalos voltam egy Rómában tartott színházi ülésre, melyen felfigyeltem egy aktív, határozott, a magyarságát méltó módon képviselő, roppant tehetséges ifjúra. A konferencián szintén résztvevő Herzeg Ferenchez hasonlóan én is a figyelmedbe ajánlom Németh Antalt, aki véleményem szerint tökéletesen beleillik a Nemzeti Színház igazgatói székébe.

Úgy látom, hogy a magyar kultúrának vérfrissítésre van szüksége, amelyre ez a figyelemre méltó ember minden tekintetben alkalmas. Alkalmassá teszi többek között a közel egy évtizedes, külföldi tanulmányutakkal tarkított rendezői tapasztalata, illetve kitartó és precíz természete.

Rendkívüli műveltségről árulkodik sokoldalú művészeti tevékenysége, mely a színház határterületeire kiterjedően érinti a báb- és zeneművészetet és a díszlettervezést. Az irodalom, pszichológia és esztétika területén folytatott tanulmányait egy doktori címmel koronázta meg.

Elődöd, Klebelsberg Kuno támogatásával a Szegedi Városi Színházban rendezőként bizonyíthatott. Két év alatt ötven darabot láthatott a közönség Németh rendezésében. Volt kultuszminiszterünk személyesen ajánlott fel számára egy művészeti ösztöndíjat, mellyel lehetőséget kapott Bécsben folytatni tanulmányait. Itt rendezői elképzeléseiből vándorkiállítást szervezett a Goethe-emlékév alkalmából, megmutatva a nyugatnak a magyar kultúra szépségét. Nemzetközi törekvései itt nem érnek véget, például kész tervei vannak Az ember tragédiájának olaszországi bemutatójára. Lenyűgözőek!

Németh Antal jelenleg a Magyar Rádió drámai osztályának dramaturg főrendezője. Az ottani vezetői pozícióban szerzett tapasztalatai a Nemzeti Színház igazgatójaként kiválóan kamatoztathatók.

Rövid tájékozódásom után levontam a következtetést, miszerint Németh Antal egy művészpolihisztor, kincs a magyar kultúra számára, amit nem hagyhatunk elveszni. Ha érdemei ellenére bizonytalan lennél a rátermettségét illetően, ajánlom figyelmedbe tisztelettel a tanulmányait, és magad is meggyőződhetsz az erről.

Remélem, hogy tanácsomat megfogadod és ebben a nagy horderejű problémában az egész magyar színművészet számára legjobb döntést hozod.

Róma, 1935 május 11. Baráti tisztelettel: Gerevics Tibor